Posebni Kolektivni Ugovor Za Zaposlene U Oblasti Obrazovanja I Kulture Republike Srpske
Banja Luka , avgust 2019. godine
Na osnovu člana 240. stav 3. Zakona o radu ( „ Službeni glasnik Republike Srpske “ , br. 1/16 i 66/18 ) , člana 18. stav 2. Zakona o platama zaposlenih u osnovnim i srednjim školama i đačkim domovima u Republici Srpskoj ( „ Službeni glasnik Republike Srpske “ , broj 11/19 ) i člana 15. stav 2. Zakona o platama zaposlenih u oblasti kulture Republike Srpske ( „ Službeni glasnik Republike Srpske “ , broj 11/19 ) , ministar prosvete i kulture u Vladi Republike Srpske , po ovlašćenju Vlade Republike Srpske , i Sindikat obrazovanja , nauke i kulture Republike Srpske zaključuju Posebni Kolektivni Ugovor Za Zaposlene U Oblasti Obrazovanja I Kulture Republike Srpske
I - Opšte Odredbe
Član 1.
( 1 ) Posebnim kolektivnim ugovorom za zaposlene u oblasti obrazovanja i kulture Republike Srpske ( u daljem tekstu : Kolektivni ugovor ) uređuju se prava , obaveze i odgovornosti radnika i poslodavaca koja proističu iz rada i po osnovu rada , međusobni odnosi radnika i poslodavaca i druga pitanja koja nisu na potpun i celovit način uređena Zakonom o radu , Zakonom o platama zaposlenih u osnovnim i srednjim školama i đačkim domovima Republike Srpske , Zakonom o platama zaposlenih u oblasti kulture Republike Srpske , zakonima koji regulišu oblast predškolskog , osnovnog , srednjeg , specijalnog i umetničkog vaspitanja i obrazovanja , učeničkog standarda i u oblasti kulture ( u daljem tekstu : zakoni delatnosti ) i Odlukom o utvrđivanju uvećanja plate , visine primanja po osnovu rada i visine pomoći radniku , postupak kolektivnog pregovaranja , međusobni odnosi učesnika u zaključivanju kolektivnog ugovora i druga pitanja od značaja za uređivanje odnosa između radnika i poslodavaca .
( 2 ) Odredbama ovog kolektivnog ugovora ne može se utvrditi manji obim prava od prava koja su određena Zakonom o radu , zakonima delatnosti i Odlukom o utvrđivanju uvećanja plate , visine primanja po osnovu rada i visine pomoći radniku .
( 3 ) Poslodavcem , u smislu ovog kolektivnog ugovora , smatra se javna ustanova u oblasti vaspitanja , obrazovanja i kulture koja radniku na osnovu ugovora o radu daje zaposlenje .
( 4 ) Sindikatom , u smislu ovog kolektivnog ugovora , smatra se Sindikat obrazovanja , nauke i kulture Republike Srpske .
Član 2.
Ovaj kolektivni ugovor odnosi se na sve poslodavce i zaposlene u oblasti : predškolskog , osnovnog , srednjeg , specijalnog i umetničkog vaspitanja i obrazovanja , učeničkog standarda i u oblasti kulture , kojima je osnivač Republika Srpska ( u daljem tekstu : Republika ) ili jedinica lokalne samouprave i imaju sedište na teritoriji Republike .
II - ZAKLjUČIVANJE I PRIMENA UGOVORA O RADU
Član 3.
Uslovi za zaključivanje ugovora o radu , probni rad , rad radnika u drugom mestu , rad radnika u posebnim slučajevima , dopunsko osposobljavanje , stručno obrazovanje , obavljanje poslova van prostorija poslodavca , rad pripravnika regulisani su zakonskim propisima kojim se definišu radni odnosi , zakonima delatnosti i Odlukom o utvrđivanju uvećanja plate , visine primanja po osnovu rada i visine pomoći radniku .
III - Radno Vreme
Član 4.
( 1 ) Redovno radno vreme raspoređuje se u petodnevnoj radnoj sedmici .
( 2 ) Raspored radnog vremena , dnevni i sedmični odmor preciziraju se aktom ustanove .
IV - Odmor I Odsustvo
1. Godišnji odmor
Član 5.
( 1 ) Godišnji odmor utvrđen Zakonom o radu uvećava se po jedan dan za svake četiri navršene godine radnog staža .
( 2 ) Godišnji odmor uvećava se :
1 ) samohranom roditelju , staraocu i usvojiocu sa maloletnom decom do sedam godina za dva dana ,
2 ) roditelju , staraocu i usvojiocu hendikepiranog deteta za tri dana ,
3 ) invalidu rada i ratnom vojnom invalidu za dva dana .
( 3 ) U dane godišnjeg odmora ne računaju se dani sedmičnog odmora , praznici u koje se ne radi i vreme privremene nesposobnosti za rad .
( 4 ) Radnice koje rade na poslovima nastave i koje za vreme školskog raspusta koriste porodiljsko odsustvo godišnji odmor za tekuću kalendarsku godinu koriste po zaključivanju porodiljskog odsustva .
( 5 ) Radnici koji u toku nastavnog procesa ispune uslove za starosnu penziju godišnji odmor koriste pre ispunjenja uslova za odlazak u penziju .
( 6 ) Godišnji odmor za zaposlene u predškolskim ustanovama može se uvećati :
1 ) vaspitno-obrazovnom radniku sedam dana ,
2 ) stručnom saradniku pet dana ,
3 ) vaspitno-obrazovnom radniku koji primenjuje programe predškolskog vaspitanja i obrazovanja radi podrške deci sa smetnjama u psihofizičkom razvoju devet dana .
2. Plaćeno odsustvo
Član 6.
( 1 ) Radnik ima pravo na plaćeno odsustvo u trajanju do pet dana u kalendarskoj godini u sledećim slučajevima :
1 ) prilikom sklapanja braka - pet radnih dana ,
2 ) u slučaju smrti člana uže porodice - pet radnih dana ,
3 ) u slučaju smrti člana šire porodice - dva radna dana ,
4 ) u slučaju teže bolesti člana uže porodice - tri radna dana ,
5 ) u slučaju teže bolesti člana šire porodice - dva radna dana ,
6 ) prilikom rođenja deteta - tri radna dana ,
7 ) prilikom venčanja deteta - dva radna dana ,
8 ) dobrovoljnog davanja krvi - dva radna dana za svako davanje krvi ,
9 ) preseljenja u drugi stan - dva radna dana ,
10 ) elementarne nepogode kojom je ugrožena egzistencija radnika i njegove porodice - tri radna dana ,
11 ) u slučaju obrazovanja i usavršavanja na zahtev poslodavca i na vlastiti zahtev u skladu s obrazovnim programom ,
12 ) u slučaju sindikalnog obrazovanja i usavršavanja na kursevima i seminarima tokom trajanja kurseva i seminara ,
13 ) za polaganje stručnog ispita - jedan radni dan i
14 ) u ostalim slučajevima utvrđenim pojedinačnim kolektivnim ugovorom u predškolskim ustanovama .
( 2 ) Plaćeno odsustvo iz stava 1. ovog člana ne može biti duže od pet radnih dana u toku jedne kalendarske godine , osim u slučaju smrti člana uže porodice .
( 3 ) Radnik , u slučaju potrebe , može u toku kalendarske godine koristiti plaćeno odsustvo po više osnova .
( 4 ) Izuzetno od stava 2. ovog člana , u opravdanim slučajevima poslodavac može , na zahtev radnika , odobriti plaćeno odsustvo duže od pet radnih dana u toku kalendarske godine u opravdanim slučajevima , a ne duže od 15 radnih dana .
( 5 ) Uz zahtev za korišćenje plaćenog odsustva po svim osnovima potrebno je priložiti odgovarajući dokaz o postojanju slučaja za koji se traži plaćeno odsustvo .
( 6 ) Članom uže porodice , u smislu ovog člana , smatraju se bračni i vanbračni supružnici , njihova deca ( bračna , vanbračna i usvojena ) , pastorčad , deca uzeta pod starateljstvo i druga deca bez roditelja uzeta na izdržavanje , majka , otac , očuh , maćeha , usvojilac , a ded i baba po majci i po ocu , braća i sestre , ako žive u zajedničkom domaćinstvu .
3. Neplaćeno odsustvo
Član 7.
( 1 ) Radniku se može odobriti neplaćeno odsustvo do godinu dana radi :
1 ) obavljanja neodložnih ličnih i porodičnih poslova koje je radnik dužan obrazložiti u svom zahtevu ,
2 ) pripremanja i polaganja ispita na visokoškolskoj ustanovi ili drugoj obrazovnoj organizaciji i pripremanja magisterija ili doktorata , ukoliko se radnik ne obrazuje u interesu poslodavca ,
3 ) posete članu porodice koji živi u inostranstvu ,
4 ) stručnog usavršavanja u inostranstvu , ukoliko usavršavanje nije na zahtev i u interesu poslodavca ,
5 ) nege teško obolelog člana porodice i
6 ) u drugim opravdanim slučajevima .
( 2 ) Za vreme neplaćenog odsustva prava i obaveze radnika po osnovu rada miruju , a troškove penzijskog i invalidskog osiguranja snosi korisnik neplaćenog odsustva .
V - Zaštita Radnika
1. Zaštita na radu
Član 8.
( 1 ) Poslodavac je dužan obezbediti uslove rada i sve potrebne mere lične i kolektivne zaštite na radu kojima se štiti fizičko i psihičko zdravlje i lična i kolektivna bezbednost radnika u skladu sa Zakonom o radu , Zakonom o zaštiti na radu i drugim propisima iz oblasti zaštite na radu .
( 2 ) Troškove mera zaštite na radu snosi poslodavac .
( 3 ) Poslodavac je obavezan da sve radnike osigura kod osiguravajućeg društva - kolektivno osiguranje od posledica povrede na radu ili u vezi sa radom .
( 4 ) Način i postupak ostvarivanja adekvatnih uslova rada i zaštite na radu uređuju se pravilnikom o radu , pravilnicima koje donose nadležna ministarstva i Zakonom o zaštiti na radu .
Član 9.
Posebna zaštita maloletnika , žena i materinstva , bolesnih i invalidnih lica regulisana je Zakonom o radu .
VI - Plate I Naknade
( Čl. 14 , 15. i 16. odnose se samo na zaposlene u predškolskim ustanovama . )
1. Osnovna plata
Član 10.
( 1 ) Osnovna plata obračunava se mesečno za puno radno vreme prema radnom mestu i odgovarajućoj platnoj grupi i platnoj podgrupi , odnosno koeficijentu .
( 2 ) Osnovna plata iz stava 1. ovog člana je proizvod cene rada kao izraza vrednosti za najjednostavniji rad i koeficijenta utvrđenog prema platnoj grupi i platnoj podgrupi .
( 3 ) Plata radnika uvećava se po osnovu staža osiguranja u skladu sa zakonskim propisima kojima se propisuju plate , a za zaposlene u predškolskim ustanovama u skladu sa propisima jedinice lokalne samouprave .
( 4 ) Naknade za topli obrok i regres uračunate su u iznos osnovne plate iz stava 2. ovog člana i ne mogu se posebno iskazivati , osim za zaposlene u predškolskim ustanovama .
( 5 ) Cenu rada utvrđuju Vlada Republike Srpske ( u daljem tekstu : Vlada ) i Sindikat obrazovanja , nauke i kulture Republike Srpske u trećem kvartalu tekuće godine za narednu budžetsku godinu .
( 6 ) Cenu rada u predškolskim ustanovama utvrđuju poslodavac i sindikat u ustanovi i ona ne može biti manja od cene rada utvrđene stavom 5. ovog člana .
Član 11.
Radniku koji radi kraće od punog radnog vremena osnovna plata se utvrđuje srazmerno radnom vremenu koje je proveo na radu .
Član 12.
( 1 ) Osnovna plata pripravnika iznosi 80% plate radnog mesta na koje je raspoređen .
( 2 ) Radnik koji nema propisanu stručnu spremu ( neverifikovani radnik ) , a privremeno obavlja poslove zbog nedostatka kadra sa propisanom spremom , prima platu 30% manju od verifikovanog radnika istog stepena stručne spreme .
Član 13.
U slučaju kada je iznos osnovne plate radnika za puno radno vreme obračunat u skladu sa zakonima delatnosti i ovim kolektivnim ugovorom ispod iznosa najniže plate u Republici , radniku se isplaćuje najniža plata .
Član 14.
Za obavljeni rad radniku u predškolskim ustanovama pripadaju plata i naknade u skladu sa Zakonom o radu i ovim kolektivnim ugovorom .
Član 15.
( 1 ) Zaposleni u predškolskim ustanovama razvrstavaju se u platne grupe sa sledećim platnim koeficijentima :
1 ) prva platna grupa - poslovi na kojima se ne zahteva stručnost nekvalifikovani radnik ...... 4,50 ,
2 ) druga platna grupa - poslovi na kojima se zahteva stručnost koja se stiče srednjim obrazovanjem u trajanju od tri godine ( KV radnik - III stepen ) ............................................ 5,00 ,
3 ) treća platna grupa - poslovi na kojima se zahteva stručnost koja se stiče srednjim obrazovanjem u trajanju od četiri godine ( SSS - IV stepen ) ...................................................... 6,00 ,
4 ) četvrta platna grupa - poslovi na kojima se zahteva stručnost koja se stiče specijalizacijom na osnovu stručnosti srednjeg obrazovanja ( VKV radnik - V stepen ) ....... 6,50 ,
5 ) peta platna grupa - poslovi na kojima se zahteva stručnost koja se stiče višim obrazovanjem ( VI stepen ) .......................................... 7,50 ,
6 ) šesta platna grupa - poslovi na kojima se zahteva stručnost koja se stiče visokim obrazovanjem ( VSS - VII stepen ) .............................
8,00 .
( 2 ) Koeficijenti iz stava 1. ovog člana predstavljaju donju granicu koeficijenata za obračun plata .
( 3 ) Sredstva za plate zaposlenih u predškolskim ustanovama obezbeđuju se u budžetima jedinica lokalne samouprave .
( 4 ) Kolektivnim ugovorom kod poslodavca regulisaće se koeficijenti za svako radno mesto po utvrđenoj sistematizaciji poslova i radnih zadataka .
Član 16.
( 1 ) Zaposlenima u predškolskim ustanovama poslodavac isplaćuje :
1 ) troškove jednog toplog obroka za vreme jednog radnog dana , kao i u slučaju obavljanja prekovremenog rada dužeg od tri časa dnevno , ako kod poslodavca nije organizovana ishrana radnika ,
2 ) regres za korišćenje godišnjeg odmora i
3 ) zimnicu i ogrev .
( 2 ) Visinu naknada iz stava 1. ovog člana utvrđuju poslodavac i sindikat u ustanovi svojim aktom .
2. Uvećanje osnovne plate
Član 17.
( 1 ) Osnovna plata zaposlenih u oblasti obrazovanja i kulture uvećava se po osnovu :
1 ) rada noću 35% ,
2 ) rada na dane državnih praznika i druge dane u koje se po zakonu ne radi 50% .
( 2 ) Nastavno osoblje u školama ostvaruje pravo na uvećanje osnovne plate za rad preko norme , u skladu sa podzakonskim propisima kojima se propisuje finansiranje osnovnih i srednjih škola .
Član 18.
( 1 ) Za sve radnike zaposlene u osnovnim školama koje su udaljene od centra opština 15 kilometara osnovna plata se uvećava za 2% .
( 2 ) Za svaki naredni kilometar udaljenosti dodaje se uvećanje osnovne plate za 0,1% , a najviše za 3% .
( 3 ) Za sve radnike zaposlene u osnovnim i srednjim školama koje se nalaze na teritoriji opština : Berkovići , Ljubinje , Kalinovik , Trnovo , Han Pijesak , Rudo , Čajniče , Oštra Luka , Krupa na Uni , Drinić , Kupres , Kneževo , Šekovići i Osmaci osnovna plata se uvećava za 5% .
Član 19.
U osnovnim školama koje imaju preko 24 odeljenja sekretaru i računovođi , ako škola nema administrativno-finansijskog radnika , osnovna plata uvećava se za 0,1% za svako odeljenje preko 24 .
Član 20.
( 1 ) Nastavniku razredne nastave koji radi u kombinovanom odeljenju osnovna plata uvećava se :
1 ) za kombinaciju od dva razreda ..................................... 5% ,
2 ) za kombinaciju od tri razreda .................................. 8% ,
3 ) za kombinaciju od četiri razreda ........... 10% ,
4 ) za kombinaciju od pet razreda ................... 12% .
( 2 ) Nastavniku predmetne nastave koji radi u kombinovanom odeljenju osnovna plata uvećava se srazmerno broju časova :
1 ) za kombinaciju od dva razreda ..................................... 5% ,
2 ) za kombinaciju od tri razreda .................................. 8% i
3 ) za kombinaciju od četiri ili više razreda ........... 10% .
Član 21.
( 1 ) Nastavnicima i vaspitačima koji u odeljenju ili grupi imaju decu sa posebnim potrebama osnovna plata uvećava se 1% za svako dete sa posebnim potrebama , srazmerno broju časova za nastavnike , odnosno sati za vaspitače provedenih sa tom decom u toku sedmice , a najviše 3% .
( 2 ) Vaspitno-obrazovnim i medicinskim radnicima koji rade u školama i predškolskim ustanovama za decu sa smetnjama u razvoju osnovna plata uvećava se 10% .
( 3 ) Ako je u vaspitnoj grupi uključeno dete sa smetnjama u razvoju i u skladu sa članom 55. zakona kojim se reguliše oblast predškolskog vaspitanja i obrazovanja angažovan saradnik za vaspitača , zbog specifičnih potreba deteta sa smetnjama u razvoju u ranom razvojnom periodu , period njegovog angažovanja zavisi od boravka deteta sa smetnjama u razvoju u grupi .
( 4 ) Finansiranje rada saradnika za vaspitača iz stava 3. ovog člana obezbeđuje osnivač predškolske ustanove .
( 5 ) Nastavnicima i stručnim saradnicima koji samo deo časova izvode u ustanovama za decu sa smetnjama u razvoju osnovna plata uvećava se 10% samo za te časove .
( 6 ) Nastavnicima i stručnim saradnicima koji deo časova izvode u posebnim odeljenjima za decu sa smetnjama u razvoju , koja su formirana unutar škola , osnovna plata uvećava se 10% samo za te časove .
Član 22.
Zaposleni u ustanovama kulture koji svoje poslove obavljaju na terenu , u prirodi - s ciljem zaštite i restauracije kulturnog nasleđa , osnovna plata uvećava se za naknadu za povećane troškove boravka za vreme rada na terenu u visini 10% dnevno od cene rada utvrđene u skladu sa zakonima delatnosti .
Član 23.
( 1 ) Radnicima u ustanovama kulture koji rade u posebnim uslovima ( rad na mašinama i uređajima s povećanim opasnostima , rad s otrovima , zračenjima , kancerogenim , patogenim i sličnim materijama ) , ako su stalno i redovno više od 50% radnog vremena izloženi izvorima opasnosti , osnovna plata uvećava se 10% .
( 2 ) Radnicima koji povremeno rade u laboratoriji i na terenu , a na tim mestima su propisane posebne i pooštrene mere opreza i zaštite ( rad sa visokom električnom energijom , rad sa pokretnim mehaničkim delovanjima veće snage , rad u sredinama gde postoji visok nivo buke i vibracija , rad izložen štetnom elektromagnetnom zračenju , radioaktivnom zračenju i sl. ) , i radnicima koji su izloženi posebnom psihofizičkom opterećenju , ako stalno i redovno rade više od 50% radnog vremena pod takvim uslovima , osnovna plata uvećava se 10% .
( 3 ) Svaka ustanova utvrdiće poslove , odnosno radna mesta s izvorima opasnosti , vreme , odnosno uslove izloženosti opasnostima , te vrstu pregleda i rokove u kojima se zaposleni moraju upućivati na periodične preglede .
Član 24.
Zaposlenima u ustanovama kulture koji redovno radno vreme ostvaruju u dve smene u radnom danu osnovna plata uvećava se 0,25% po radnom danu .
Član 25.
( 1 ) U predškolskoj ustanovi u kojoj je broj dece odlukom osnivača uvećan za 20% od normativa propisanog propisom kojim se uređuje predškolsko vaspitanje i obrazovanje rad vaspitača definiše se kao rad sa posebnim opterećenjem .
( 2 ) U slučaju iz stava 1. ovog člana , vaspitaču zaposlenom u predškolskoj ustanovi osnovna plata može se uvećati do 20 % .
Član 26.
( 1 ) Nastavniku , vaspitaču i stručnom saradniku u predškolskim ustanovama , osnovnim , srednjim , umetničkim i specijalnim školama i đačkim domovima , koji stekne stručno zvanje mentora , savetnika i višeg savetnika na osnovu ocenjivanja i napredovanja , osnovna plata uvećava se :
1 ) za stručno zvanje mentora 5% ,
2 ) za stručno zvanje savetnika 7,5% ,
3 ) za stručno zvanje višeg savetnika 10% .
( 2 ) Osnovna plata glumca po kvalitativnim kategorijama stečenim na osnovu nagrada , priznanja i priznatog kvaliteta uvećava se na sledeći način :
1 ) prva glumačka grupa 30% ,
2 ) druga glumačka grupa 15% .
3. Naknada plate
Član 27.
( 1 ) Poslodavac je dužan radniku isplatiti naknadu neto plate u visini od 100% , osim u zakonom utvrđenim slučajevima i u slučajevima utvrđenim u članu 7. ovog kolektivnog ugovora .
( 2 ) U slučaju zamene radnika koji je odsutan sa posla duže od tri nastavna dana , odnosno radna dana u predškolskim ustanovama , radnik koji ga zamenjuje ima pravo na naknadu .
( 3 ) Radnik ima pravo na naknadu plate za vreme privremene sprečenosti za rad u skladu sa propisima o zdravstvenom osiguranju .
4. Učešće u dobiti po osnovu inovacije , izuma i tehničkih unapređenja
Član 28.
( 1 ) Poslodavac odlukom organa upravljanja uređuje uslove i način utvrđivanja učešća radnika u dobiti ostvarenoj na osnovu inovacije , izuma , tehničkih unapređenja i drugih vidova stvaralaštva .
( 2 ) Visinu naknade utvrđuje komisija , s tim da ova naknada ne može biti niža od 30% godišnje ostvarene dobiti po ovom osnovu .
5. Ostala primanja radnika
Član 29.
Poslodavac zaposlenima isplaćuje :
1 ) dnevnicu za službeno putovanje u Republici , Federaciji BiH i u inostranstvu u iznosu koji odredi Vlada posebnim aktom ,
2 ) naknadu troškova prevoza kod dolaska na posao i povratka s posla radniku kojem je mesto stanovanja udaljeno od radnog mesta preko četiri kilometra u jednom pravcu , a najviše do 50 kilometara u jednom pravcu , u visini do pune cene mesečne prevozne karte u javnom saobraćaju , što će se bliže urediti Uputstvom o načinu obračuna naknade troškova prevoza zaposlenih u ustanovama obrazovanja i kulture Republike Srpske , koje donosi ministar , uz prethodno pribavljeno mišljenje Sindikata obrazovanja , nauke i kulture ,
3 ) otpremninu prilikom odlaska radnika u penziju u visini tri prosečne plate radnika ostvarene u poslednja tri meseca pre ostvarivanja prava na penziju ,
4 ) troškove za prvo polaganje pripravničkog i drugih ispita koji su u svrhu stručnog osposobljavanja radnika ,
5 ) naknadu troškova za korišćenje sopstvenog automobila prilikom obavljanja službenog posla po nalogu poslodavca - u visini do 20% cene goriva po jednom litru za svaki pređeni kilometar i
6 ) naknadu po osnovu obavljanja funkcije predsednika aktiva direktora osnovnih ili srednjih škola u visini 15% na osnovnu platu .
Član 30.
( 1 ) Poslodavac može radniku iz vlastitih sredstava isplatiti jubilarnu nagradu za deset i dvadeset godina radnog staža u oblasti obrazovanja i kulture , čija se vrednost i način utvrđuju pojedinačnim kolektivnim ugovorom ili pravilnikom kojim se propisuju radni odnosi .
( 2 ) Poslodavac radniku isplaćuje jubilarnu nagradu u visini 10 iznosa cene rada utvrđene Odlukom Vlade za trideset godina radnog staža u obrazovanju i kulturi , u godini kada navršava te godine staža .
Član 31.
( 1 ) U slučaju ostvarenih posebnih rezultata rada , poslodavac može zaposlenog u ustanovama u oblasti obrazovanja i kulture nagraditi dodeljivanjem jednokratne novčane naknade .
( 2 ) Nagrada iz stava 1. ovog člana dodeljuje se u novčanom iznosu i može iznositi 50% , 70% ili 100% visine plate radnika ostvarene u prethodnom mesecu , pre dodeljivanja nagrade .
( 3 ) Poslodavac iz stava 1. ovog člana nagrađivanje vrši na osnovu objektivnih kriterijuma utvrđenih opštim aktom škole i ustanove .
Član 32.
Vlade ,
( 1 ) Radniku ili njegovoj porodici isplaćuje se pomoć u slučaju :
1 ) smrti radnika - u visini tri puta po 10 iznosa cene rada utvrđene Odlukom
2 ) smrti člana porodice , i to : bračnog i vanbračnog supružnika , dece ( bračne , vanbračne ili usvojene ) , pastorčadi , dece uzete pod starateljstvo i druge dece bez roditelja uzete na izdržavanje , majke , oca , očuha , maćehe , usvojioca - u visini 10 iznosa cene rada utvrđene Odlukom Vlade ,
3 ) rođenja deteta - u visini 10 iznosa cene rada utvrđene Odlukom Vlade .
Član 33.
Primanja radnika po osnovu ovog kolektivnog ugovora isplaćivaće se iz budžeta Republike za tekuću godinu u skladu sa Zakonom o izvršenju budžeta , izuzev za radnike zaposlene u predškolskim ustanovama , čija će primanja iz ovog kolektivnog ugovora biti finansirana iz budžeta nadležne jedinice lokalne samouprave .
VII - Odgovornost Za Povredu Obaveza Iz Ugovora O Radu I Materijalna Odgovornost Radnika
1. Povreda obaveza iz ugovora o radu od strane radnika
Član 34.
( 1 ) Povredu obaveze iz ugovora o radu radnik čini neizvršavanjem ili nemarnim , neblagovremenim i nesavesnim izvršavanjem radne obaveze .
( 2 ) Povredu radne obaveze radnik može izvršiti činjenjem ili nečinjenjem .
( 3 ) Za povredu radne obaveze radnik odgovara u postupku za utvrđivanje odgovornosti .
( 4 ) Odgovornost za povredu radne obaveze ne isključuje krivičnu , prekršajnu i materijalnu odgovornost .
2. Vrste povrede radnih obaveza
Član 35.
( 1 ) Povrede radnih obaveza mogu biti :
1 ) teže povrede radnih obaveza , koje su propisane Zakonom o radu i zakonima delatnosti , i
2 ) lakše povrede radnih obaveza , koje su utvrđene ovim kolektivnim ugovorom i opštim aktom poslodavca .
( 2 ) Težom povredom radnih obaveza smatra se takvo ponašanje radnika na radu ili u vezi sa radom kojim se nanosi ozbiljna šteta interesima poslodavca i ponašanje radnika iz koga se osnovano može zaključiti da dalji rad radnika kod poslodavca ne bi bio moguć .
( 3 ) Lakšom povredom radnih obaveza smatraju se propusti u radu i u vezi sa radom koji nemaju značajnije štetne posledice po poslodavca i koji se ne smatraju težim povredama radnih obaveza .
( 4 ) Lakše povrede radnih obaveza su :
1 ) kašnjenje na posao i odlazak pre isteka radnog vremena ,
2 ) nekorektan odnos prema strankama i kolegama i
3 ) druga ponašanja koja štete ugledu ustanova i institucija , a koja će se utvrditi opštim aktima poslodavca .
( 5 ) Za povredu radnih obaveza i radne discipline radniku se može izreći jedna od sledećih mera :
1 ) pismeno upozorenje ,
2 ) novčana kazna ,
3 ) prestanak radnog odnosa .
( 6 ) Mera iz stava 5. tačka 3. ovog člana ne može se izreći za lakše povrede radne obaveze .
3. Disciplinski postupak
Član 36.
( 1 ) Ovim kolektivnim ugovorom uređuju se pokretanje , vođenje i zastarelost disciplinskog postupka za utvrđivanje disciplinske odgovornosti zbog povrede radnih obaveza i druga pitanja od značaja za zaštitu radne discipline i pitanje materijalne odgovornosti radnika .
( 2 ) Ustanove iz oblasti vaspitanja , obrazovanja i kulture obavezne su da donesu pravilnik o disciplinskom postupku u skladu sa ovim kolektivnim ugovorom .
Član 37.
( 1 ) Inicijativu za pokretanje disciplinskog postupka može dati svaki radnik i neposredni rukovodilac koji ima saznanja o učinjenoj povredi radne obaveze .
( 2 ) Inicijativa za pokretanje disciplinskog postupka podnosi se u pisanoj formi i mora biti obrazložena i potkrepljena dokazima .
Član 38.
Disciplinski postupak pokreće se zahtevom , koji treba da sadrži : ime i prezime radnika koji je učinio povredu radne obaveze , radno mesto , zanimanje i druge potrebne podatke , činjenični opis povrede radne obaveze , vreme , mesto i način izvršenja , vrstu i pravnu kvalifikaciju povrede radne obaveze , posledice učinjene povrede , podatke o pričinjenoj šteti , dokaze za navode iz zahteva i drugo .
Član 39.
( 1 ) Disciplinski postupak protiv radnika koji je učinio povredu radne obaveze pokreće neposredni rukovodilac ili lice koje on ovlasti .
( 2 ) Postupak utvrđivanja odgovornosti za teže povrede radnih obaveza i dužnosti sprovodi disciplinska komisija .
( 3 ) Disciplinsku komisiju čine tri člana , od kojih jedan mora biti iz reda sindikata kojem radnik pripada .
( 4 ) Članove disciplinske komisije imenuje organ upravljanja iz reda zaposlenih , osim predstavnika sindikata , koje imenuje nadležni organ sindikata .
( 5 ) Izuzetno , u slučajevima kada radnik nije član sindikata sve članove disciplinske komisije imenuje organ upravljanja iz reda zaposlenih .
( 6 ) Izuzetno , u slučaju kada sindikalna organizacija odbije da imenuje svog predstavnika u disciplinsku komisiju , sve članove disciplinske komisije imenuje organ upravljanja iz reda zaposlenih .
( 7 ) Disciplinsku komisiju imenuje organ upravljanja u roku od 60 dana od dana učinjene povrede .
Član 40.
( 1 ) Lice ovlašćeno za pokretanje disciplinskog postupka dužno je podneti zahtev u roku od tri meseca od dana saznanja , a najkasnije u roku od šest meseci od učinjene povrede radne obaveze .
( 2 ) Pre pokretanja disciplinskog postupka protiv radnika direktor je obavezan da sasluša radnika uz prisustvo predsednika sindikalne organizacije ili člana sindikata kojeg on ovlasti .
( 3 ) Rešenje o pokretanju disciplinskog postupka , zajedno sa kompletnom dokumentacijom i svim prilozima , obavezno se dostavlja radniku , disciplinskoj komisiji i sindikalnoj organizaciji .
( 4 ) Disciplinska komisija radi u punom sastavu , a odluke donosi većinom glasova .
( 5 ) Radniku protiv kog je pokrenut disciplinski postupak organi koji vode postupak obavezni su omogućiti pristup potrebnoj dokumentaciji i prisustvo sednicama na kojima se raspravlja o disciplinskoj odgovornosti .
( 6 ) Protiv zahteva za pokretanje disciplinskog postupka radnik može uložiti prigovor organu upravljanja u roku od osam dana od dana njegovog prijema .
Član 41.
( 1 ) Po prijemu zahteva , predsednik disciplinske komisije poziva podnosioca zahteva , radnika protiv koga se vodi disciplinski postupak , predstavnike sindikata , svedoke i druga lica za utvrđivanje disciplinske odgovornosti .
( 2 ) Poziv mora biti uručen osam dana pre održavanja rasprave .
( 3 ) Raspravom rukovodi predsednik disciplinske komisije , koji daje i oduzima reč , postavlja pitanja , traži objašnjenja , a nakon toga daje reč članovima disciplinske komisije .
( 4 ) Rasprava će se odložiti ako ne postoji dokaz da je poziv uručen , odnosno ako je radnik opravdano sprečen da dođe na raspravu , a tada se određuje novi termin održavanja rasprave .
( 5 ) O toku rasprave vodi se zapisnik .
Član 42.
( 1 ) Disciplinska komisija , nakon sprovedenog postupka i utvrđenog činjeničnog stanja , predlaže direktoru da obustavi postupak ako je nastupila zastara za pokretanje i vođenje postupka .
( 2 ) U slučaju da disciplinska komisija nakon sprovedenog postupka utvrdi da radnik nije odgovoran , predlaže direktoru da radnika oslobodi odgovornosti .
( 3 ) Ako disciplinska komisija nakon sprovedenog postupka utvrdi da je radnik odgovoran zbog učinjene povrede radne obaveze , predlaže direktoru da izrekne jednu od sledećih disciplinskih mera :
1 ) pismeno upozorenje ,
2 ) novčanu kaznu , u visini do 20 % osnovne plate radnika za mesec u kojem je novčana kazna izrečena , u trajanju do tri meseca , koja se izvršava obustavom od plate , na osnovu odluke poslodavca o izrečenoj meri , i
3 ) prestanak radnog odnosa .
( 4 ) Disciplinska komisija može predložiti direktoru da radniku za težu povredu radne obaveze ili nepoštovanje radne discipline , u smislu stava 3. t. 2. i 3. ovog člana , ako smatra da postoje olakšavajuće okolnosti ili da povreda radne obaveze , odnosno nepoštovanje radne discipline nije takve prirode da radniku treba da prestane radni odnos , umesto otkaza ugovora o radu , izrekne jednu od sledećih mera :
1 ) novčanu kaznu u visini do 20 % osnovne plate radnika za mesec u kome je novčana kazna izrečena u trajanju do tri meseca , koja se izvršava obustavom od plate , na osnovu odluke o izrečenoj meri i
2 ) pismeno upozorenje sa najavom otkaza ugovora o radu , u kojem se navodi da će poslodavac radniku otkazati ugovor o radu bez ponovnog upozorenja , ako u narednom roku od šest meseci učini povredu radne obaveze ili nepoštovanja radne discipline .
( 5 ) Ako radnik učini propust u radu ili u vezi sa radom koji se ne smatra težom povredom radnih obaveza , u smislu člana 35. stav 2. ovog kolektivnog ugovora , na predlog disciplinske komisije direktor će ga pismeno upozoriti na takvo ponašanje ili izreći meru iz stava 3. t. 1. ili 2. ovog člana , pa ako radnik , i pored tog upozorenja , ponovi isti ili drugi propust , u roku od jedne godine , takvo ponovljeno ponašanje smatraće se težom povredom radnih obaveza zbog koje poslodavac može otkazati ugovor o radu .
Član 43.
( 1 ) Na prvostepenu odluku radnik protiv kog se vodio disciplinski postupak i podnosilac zahteva mogu podneti žalbu drugostepenom organu , odnosno organu upravljanja u roku od 15 dana od prijema odluke .
( 2 ) Žalba odlaže izvršenje odluke , a odluka drugostepenog organa je konačna .
Član 44.
( 1 ) Pokretanje postupka za utvrđivanje odgovornosti radnika zastareva u roku od tri meseca od dana kada je povreda učinjena , odnosno od dana saznanja za povredu , a najdalje u roku od šest meseci od dana kada je povreda učinjena .
( 2 ) Vođenje postupka zastareva protekom šest meseci od dana pokretanja postupka za utvrđivanje odgovornosti radnika .
( 3 ) Izvršenju izrečene mere za povredu radne obaveze ne može se pristupiti ako je proteklo više od dva meseca od dana konačne odluke kojom je mera izrečena .
Član 45.
( 1 ) Lakšu povredu radne obaveze utvrđuje i odgovarajuću disciplinsku meru izriče direktor ili lice koje on ovlasti .
( 2 ) Pri izricanju disciplinske mere radnik protiv kog se mera izriče mora biti saslušan u prisustvu predstavnika sindikata kojem radnik pripada .
4. Naknade materijalne štete
Član 46.
( 1 ) Ako radnik namerno ili iz krajnje nepažnje prouzrokuje materijalnu štetu , dužan je da je nadoknadi .
( 2 ) Ako se visina štete ne može utvrditi u tačnom iznosu , njena se visina utvrđuje u paušalnom iznosu od strane komisije koju imenuje direktor ili lice koje on ovlasti .
( 3 ) Ako štetu prouzrokuje više radnika , svaki od njih odgovara za deo štete koju je prouzrokovao , a ako se ne može utvrditi deo štete koju je prouzrokovao svaki pojedini radnik , smatra se da su svi podjednako odgovorni i štetu nadoknađuju u jednakim delovima .
( 4 ) Ako je više radnika prouzrokovalo štetu krivičnim delom , za štetu odgovaraju solidarno .
( 5 ) Ako se ne može utvrditi tačan iznos naknade štete ili ako bi utvrđivanje njene visine prouzrokovalo nesrazmerne troškove , visina naknade štete utvrđuje se u paušalnom iznosu .
( 6 ) Ukoliko je prouzrokovana šteta znatno veća od utvrđenog paušalnog iznosa naknade štete , poslodavac može zahtevati naknadu u visini punog iznosa prouzrokovane štete .
( 7 ) U radu komisije učestvuje i predstavnik sindikata kojem radnik pripada .
( 8 ) Radnik koji na radu i u vezi sa radom pričini materijalnu štetu poslodavcu može se osloboditi plaćanja naknade za štetu ako bi time bila ugrožena egzistencija radnika i njegove porodice i u drugim slučajevima utvrđenim pojedinačnim kolektivnim ugovorom ili pravilnikom o radu .
Član 47.
( 1 ) Za štetu koju radnik na radu ili u vezi sa radom pričini trećem licu radnik i poslodavac odgovaraju solidarno .
( 2 ) Poslodavac koji je , u skladu sa stavom 1. ovog člana , nadoknadio štetu trećem licu ima pravo da zahteva da mu radnik nadoknadi isplaćeni iznos .
Član 48.
( 1 ) Radnik ima pravo na naknadu štete od poslodavca koju pretrpi na radu ili u vezi sa radom , osim ako je šteta nastala njegovom krivicom ili krajnjom nepažnjom .
( 2 ) Ako se između poslodavca i radnika ne postigne saglasnost o visini i načinu naknade štete , oštećena strana svoje pravo na naknadu štete ostvaruje putem nadležnog suda , u skladu sa zakonom .
5. Udaljenje radnika sa rada
Član 49.
( 1 ) Ako je radnik zatečen u vršenju radnji za koje se osnovano sumnja da predstavljaju krivično delo , težu povredu radne obaveze ili radnji koje ugrožavaju imovinu veće vrednosti , poslodavac ga može udaljiti s rada i pre otkazivanja ugovora o radu .
( 2 ) Udaljenje radnika sa rada može trajati najduže do tri meseca , u kom roku je poslodavac dužan da odluči o odgovornosti radnika .
( 3 ) Ako je protiv radnika pokrenut krivični postupak , udaljenje radnika traje do okončanja krivičnog postupka , ako poslodavac drugačije ne odluči .
( 4 ) Radnik kome je određen pritvor udaljuje se sa rada od prvog dana pritvora , dok pritvor traje .
Član 50.
Po isteku udaljenja iz člana 49. stav 2. ovog kolektivnog ugovora poslodavac je dužan da radnika vrati na rad ili da mu otkaže ugovor o radu ako za to postoje opravdani razlozi iz člana 179.
Zakona o radu .
Član 51.
( 1 ) Za vreme privremenog udaljenja radnika sa rada , u smislu člana 49. ovog kolektivnog ugovora , radniku pripada naknada plate u visini 50% osnovne plate koju bi ostvario da je na radu .
( 2 ) Naknadu plate za vreme privremenog udaljenja sa rada , u smislu člana 49. ovog kolektivnog ugovora , isplaćuje poslodavac , uz pravo na regresni zahtev od organa koji je pokrenuo krivični postupak , odnosno odredio pritvor .
Član 52.
Radniku koji je bio privremeno udaljen sa rada , u smislu člana 49. ovog kolektivnog ugovora , pripada razlika između iznosa naknade plate primljene po osnovu člana 51. stav 1. ovog kolektivnog ugovora i punog iznosa plate , i to :
1 ) ako krivični postupak protiv njega bude obustavljen pravnosnažnom odlukom , ili ako pravnosnažnom odlukom bude oslobođen optužbe , ili je optužba protiv njega odbijena , ali ne zbog nenadležnosti , na teret organa koji je pokrenuo krivični postupak , odnosno odredio pritvor ,
2 ) ako radniku ne prestane radni odnos zbog učinjene teže povrede radne dužnosti , na teret poslodavca .
VIII - Zaštita Prava Radnika
Član 53.
( 1 ) Ako radnik smatra da mu je od strane poslodavca povređeno pravo iz radnog odnosa , može podneti zahtev poslodavcu da mu obezbedi ostvarivanje tog prava u roku od 30 dana od dana saznanja za povredu prava , a najdalje u roku od tri meseca od dana učinjene povrede .
( 2 ) U slučaju zahteva radnika , direktor ili organ upravljanja su obavezni dati pismeni odgovor u roku od 30 dana od dana podnošenja , a ako u tom roku ne odluči , smatraće se da je zahtev prihvaćen .
( 3 ) U slučaju povrede prava radnika pre traženja zaštite kod nadležnog suda , radnik i poslodavac radni spor mogu rešiti sporazumom ili arbitražom uz učešće Agencije za mirno rešavanje radnih sporova .
( 4 ) Pravo na podnošenje predloga za mirno rešavanje radnog spora pred Agencijom za mirno rešavanje radnih sporova ili tužbe pred nadležnim sudom nije uslovljeno prethodnim obraćanjem radnika poslodavcu za zaštitu prava .
( 5 ) Predlog za mirno rešavanje radnog spora pred Agencijom za mirno rešavanje radnih sporova radnik može da podnese u roku od 30 dana od dana saznanja za povredu prava , a najkasnije u roku od tri meseca od dana učinjene povrede .
( 6 ) Tužbu pred nadležnim sudom za zaštitu prava radnik može da podnese najkasnije u roku od šest meseci od dana saznanja za povredu prava ili od dana učinjene povrede .
( 7 ) Ako se istovremeno najmanje deset radnika ili najmanje 10% od ukupnog broja zaposlenih radnika obratilo poslodavcu za zaštitu prava iz radnog odnosa , poslodavac je dužan da zatraži i razmotri mišljenje sindikata ili saveta radnika ako kod poslodavca nije uspostavljen sindikat .
Član 54.
( 1 ) S ciljem rešavanja pitanja iznesenih u zahtevu iz člana 47. stav 2. ovog ugovora , radnik i poslodavac sporno pitanje mogu izneti pred arbitražnu komisiju .
( 2 ) Arbitražnu komisiju čine tri člana , od kojih jednog određuje poslodavac , jednog sindikat kojem radnik pripada , a jednog člana određuju sporazumno .
( 3 ) Članovi arbitražne komisije moraju biti lica koja imaju potrebna stručna znanja za rešavanje spornog pitanja .
( 4 ) Arbitražna komisija konačnu odluku donosi u roku od 30 dana od dana početka postupka .
Član 55.
( 1 ) Arbitražna komisija razmatra sporno pitanje i o njemu odlučuje na sednici .
( 2 ) Arbitražna komisija odlučuje u okviru predmeta spora u skladu sa zakonom i ovim kolektivnim ugovorom i pravno relevantnim činjenicama za rešavanje spornog pitanja .
( 3 ) Ako je potrebno , arbitražna komisija može odrediti i veštačenje s ciljem donošenja zakonite i pravedne odluke .
( 4 ) Troškove veštačenja snosi ona strana koja izgubi spor .
Član 56.
( 1 ) Arbitražna komisija donosi odluke većinom glasova .
( 2 ) Odluka arbitražne komisije mora biti obrazložena .
( 3 ) Odluka arbitražne komisije je konačna i protiv nje nije dopuštena žalba , niti se može tražiti sudska zaštita .
Član 57.
( 1 ) U školi , odnosno u predškolskoj ustanovi , usled promene u nastavnom planu i programu , smanjenog broja učenika / odeljenja / vaspitnih grupa ili statusne promene škole , odnosno predškolske ustanove , može doći do smanjenja broja potrebnih nastavnika / vaspitača , stručnih saradnika i ostalih zaposlenih , odnosno do umanjenja procenta radnog vremena / norme .
Član 58.
Osnovni kriterijumi za bodovanje radnika koji su delimično ili u potpunosti izgubili normu / procenat radnog vremena u osnovnim i srednjim školama i predškolskim ustanovama su :
1 ) godine radnog staža ,
2 ) status člana porodice poginulog borca Odbrambeno-otadžbinskog rata Republike Srpske ,
3 ) zdravstveno stanje radnika i
4 ) stepen stručne spreme .
Član 59.
( 1 ) Bodovanje po osnovu godina radnog staža , statusa člana porodice poginulog borca Odbrambeno-otadžbinskog rata Republike Srpske , zdravstvenog stanja radnika i stepena stručne spreme vrši se na sljedeći način :
1 ) godine radnog staža :
1. za jednu godinu radnog staža u vaspitno-obrazovnoj ustanovi .......................................... 6 bodova ,
2. za jednu godinu radnog staža u vaspitno-obrazovnoj ustanovi , kao neverifikovani radnik .................................................................... 3 boda ,
3. za jednu godinu radnog staža ostvarenog na drugim poslovima , van vaspitno-obrazovne ustanove ................................................................. 2 boda ;
2 ) radniku koji ima status člana porodice poginulog borca Odbrambeno-otadžbinskog rata Republike Srpske dodeljuje se 9 bodova ;
3 ) zdravstveno stanje radnika :
1. invaliditet I i II kategorije ili 100% invaliditet ........................ 14 bodova ,
2. invaliditet III kategorije ili 90% invaliditet ................................ 12 bodova ,
3. invaliditet IV kategorije ili 80% invaliditet ............................... 10 bodova ,
4. invaliditet V kategorije ili 70% invaliditet 8 bodova ,
5. invaliditet VI kategorije ili 60% invaliditet 6 boda / bodova ,
6. invaliditet VII kategorije ili 50% invaliditet 5 boda / bodova
7. invaliditet VIII kategorije ili 40% invaliditet 3 boda .
8. invaliditet IX kategorije ili 30% invaliditet ................................ 2 boda
9. invaliditet X kategorije ili 20% invaliditet ................................ 1 bod ;
4 ) stručna sprema , predviđena aktom o sistematizaciji radnih mesta , za radno mesto na koje je radnik raspoređen :
1. visoka stručna sprema - VII stepen ............... 12 bodova ,
2. viša stručna sprema - VI stepen ................... 10 bodova ,
3. VKV - V stepen i specijalista ........................ 8 bodova ,
4. srednja stručna sprema - IV stepen .................. 6 bodova ,
5. srednja stručna sprema - III stepen .................. 5 bodova ,
6. nekvalifikovani radnik ..................................... 4 boda .
( 2 ) Ukoliko radnik ima viši stepen stručne spreme od onog koji je aktom o sistematizaciji radnih mesta predviđen za radno mesto na koje je raspoređen , priznaje mu se i boduje se stepen stručne spreme potrebne za radno mesto na koje je raspoređen .
Član 60.
( 1 ) Pored osnovnih kriterijuma navedenih u čl. 58. i 59. ovog kolektivnog ugovora , na osnovu kojih se vrši bodovanje radnika koji su delimično ili u potpunosti izgubili normu , osnovne i srednje škole i predškolske ustanove mogu svojim pravilnikom o bodovanju radnika koji su delimično ili u potpunosti izgubili normu odrediti i druge kriterijume i elemente - posebne kriterijume bodovanja .
( 2 ) Pravilnik o bodovanju radnika koji su delimično ili u potpunosti izgubili normu / procenat radnog vremena ( u daljem tekstu : Pravilnik o bodovanju ) donosi školski odbor , odnosno upravni odbor , na predlog direktora osnovne ili srednje škole , odnosno predškolske ustanove , a uz prethodno pribavljeno mišljenje reprezentativnog sindikata .
( 3 ) Pravilnik o bodovanju koji donose osnovne i srednje škole i predškolske ustanove mora sadržavati osnovne kriterijume i bodove iz čl. 58. i 59. ovog kolektivnog ugovora , koji čine 80% bodova od ukupnog broja bodova predviđenih Pravilnikom , dok će posebne kriterijume i bodove koje će propisati škole činiti maksimalno 20% bodova od ukupnog broja bodova predviđenih Pravilnikom .
( 4 ) Posebnim kriterijumima bodovanja iz stava 1. ovog člana mogu se obuhvatiti rezultati ostvareni na takmičenjima , socijalni status radnika i drugi kriterijumi .
( 5 ) Maksimalni broj bodova koji se može ostvariti na osnovu osnovnih kriterijuma iznosi 272 boda , dok maksimalni broj bodova koji se može ostvariti na osnovu posebnih kriterijuma iznosi 70 bodova .
( 6 ) Maksimalni broj bodova koji se može ostvariti na osnovu osnovnih i posebnih kriterijuma iznosi 342 .
Član 61.
( 1 ) Bodovanje radnika koji su delimično ili u potpunosti izgubili normu - procenat radnog vremena vrši Komisija za određivanje tehnološkog viška ( u daljem tekstu : Komisija ) .
( 2 ) Komisiju iz stava 1. ovog člana imenuje direktor .
( 3 ) Komisiju iz stava 1. ovog člana čine tri člana .
( 4 ) Nastavničko veće u školi , a stručno veće u predškolskim ustanovama , predlaže dva člana Komisije , a reprezentativna sindikalna organizacija predlaže jednog člana Komisije .
( 5 ) Mandat Komisije traje dve godine .
( 6 ) Radnika ili člana uže porodice radnika koji je član Komisije , a koji bi nakon bodovanja mogao delimično ili u potpunosti izgubiti normu , zameniće drugim članom .
( 7 ) Komisija vrši prikupljanje dokumentacije za kriterijume koji se boduju i u roku od 15 dana objavljuje rezultate bodovanja na oglasnoj tabli škole , odnosno predškolske ustanove .
( 8 ) Radnik koji smatra da nije pravilno bodovan ima pravo prigovora školskom odboru , odnosno upravnom odboru u roku od osam dana od dana objavljivanja rezultata bodovanja .
( 9 ) Školski odbor , odnosno upravni odbor obavezan je da u roku od sedam dana razmotri prigovor radnika i donese konačnu odluku .
Član 62.
( 1 ) Radnik za kog Komisija utvrdi da ima najmanje bodova može biti :
1 ) određen za umanjenje norme ,
2 ) upućen na aktiv direktora radi dopune norme ,
3 ) proglašen tehnološkim viškom .
( 2 ) U slučaju da dva ili više radnika pri bodovanju osvoje isti broj bodova , prednost će imati onaj radnik koji je u prethodnoj školskoj godini delimično ili u potpunosti izgubio normu .
( 3 ) Ako niko od radnika ne ostvari prednost u skladu sa prethodnim stavom , prednost će imati onaj radnik koji je ostvario veći broj bodova po osnovu radnog staža u vaspitno-obrazovnoj ustanovi , odnosno koji ima duži radni staž u obrazovanju .
IX - Prestanak Radnog Odnosa
1. Trajanje otkaznog roka
Član 63.
( 1 ) U slučaju prestanka radnog odnosa otkazom ugovora o radu od strane poslodavca , osim u slučajevima iz člana 179. stav 1. t. 2 ) i 5 ) i st. 2. i 3. Zakona o radu , otkazni rok zavisi od dužine radnog staža radnika i utvrđuje se za radni staž :
1 ) od dve do deset godina radnog staža ............. 30 dana ,
2 ) preko deset do dvadeset godina radnog staža ....... 45 dana ,
3 ) preko dvadeset do trideset godina radnog staža 75 dana i
4 ) preko trideset godina radnog staža ................ 90 dana .
( 2 ) Nastavniku koji izvodi nastavu ne može se odobriti sporazumni prekid radnog odnosa 30 dana pre završetka nastavnog procesa .
2. Otpremnina
Član 64.
( 1 ) Radniku koji je zaključio ugovor o radu na neodređeno vreme , a kojem prestane radni odnos otkazom ugovora o radu od strane poslodavca , nakon najmanje dve godine neprekidnog rada kod poslodavca , zbog prestanka potrebe za radom radnika iz ekonomskih , organizacionih i tehnoloških razloga i u ostalim slučajevima u skladu sa Zakonom o radu , pripada pravo na otpremninu na teret poslodavca .
( 2 ) Visina otpremnine zavisi od dužine rada radnika kod poslodavca i izračunava se tako da se pomnoži prosečna mesečna plata radnika u poslednja tri meseca , pre prestanka ugovora o radu , sa brojem godina rada radnika kod poslodavca :
1 ) za rad od dve do deset godina .............................. 0,35 ,
2 ) za rad preko deset , zaključno do dvadeset godina .. 0,40 ,
3 ) za rad od preko dvadeset do trideset godina ......... 0,45 ,
4 ) za rad preko trideset godina ................................... 0,50 .
( 3 ) Ako radniku nije isplaćena plata u nekom ili tri poslednja meseca , kao osnov za otpremninu uzima se obračunata plata za taj period u skladu sa Zakonom o platama i ovim kolektivnim ugovorom .
( 4 ) Otpremnina iz stava 2. ovog člana ne može biti veća od šest prosečnih mesečnih plata isplaćenih radniku u poslednja tri meseca pre prestanka ugovora o radu .
X - Uslovi Za Rad Sindikata
Član 65.
Poslodavac je dužan da Sindikatu omogući delovanje u skladu sa njegovom ulogom i zadacima , Statutom , Programom i međunarodnim konvencijama o radu za aktivnosti , kao što su :
1 ) da pokreće inicijative , podnosi zahteve i predloge i da zauzima stavove od značaja za materijalni , ekonomski i socijalni položaj radnika ,
2 ) da se mišljenja i predlozi Sindikata razmotre pre donošenja odluke od značaja za materijalni , ekonomski i socijalni položaj radnika i da se u odnosu na njih opredeli .
Član 66.
Poslodavac obezbeđuje reprezentativnom sindikatu sledeće uslove za njegovo delovanje :
1 ) korišćenje odgovarajuće prostorije i potrebne administrativno-tehničke i računovodstvene usluge ,
2 ) naknadu po osnovu obavljanja funkcije predsednika ili poverenika reprezentativne sindikalne organizacije u visini od 15% na osnovnu platu kod poslodavca do 100 radnika , odnosno za svakih narednih 100 radnika još po 2,5% na osnovnu platu ako su sindikalno organizovani u skladu sa Statutom ovog sindikata ,
3 ) naknadu od 25% na osnovnu platu za profesionalno obavljanje funkcije predsednika ili poverenika gde je broj zaposlenih preko 500 , o čemu se zaključuje poseban ugovor .
Član 67.
( 1 ) Sindikalnog predstavnika zbog njegove sindikalne aktivnosti , ako deluje u skladu sa važećim zakonima , kolektivnim ugovorima i opštim aktima , nije moguće bez saglasnosti nadležnog organa Sindikata rasporediti na drugo radno mesto , niti uputiti na rad kod drugog poslodavca .
( 2 ) Zbog sindikalnog delovanja poslodavac ne može bez saglasnosti nadležnog organa sindikata pokrenuti protiv sindikalnog predstavnika disciplinski ili odštetni postupak , niti ga na drugi način dovesti u neugodan ili podređen položaj .
( 3 ) Pravo iz stava 2. ovog člana traje za vreme obavljanja funkcije i godinu dana nakon isteka funkcije .
( 4 ) Sindikalni predstavnici u smislu ovog člana su i predstavnici sindikata na višim nivoima koji svoju funkciju obavljaju volonterski , a zaposleni su kod poslodavca .
( 5 ) Nakon isteka mandata i prestanka profesionalnog angažovanja , predsedniku Sindikata obrazovanja , nauke i kulture obezbeđuje se povratak na isto radno mesto ili odgovarajuće u skladu sa stručnom spremom kod istog poslodavca .
Član 68.
( 1 ) Predstavnicima Sindikata mora se omogućiti odsustvovanje sa posla zbog prisustvovanja sindikalnim sastancima , konferencijama , sednicama i kongresima i radi osposobljavanja na kursevima i seminarima .
( 2 ) Predstavnicima Sindikata obezbeđuje se pristup svim radnim mestima kod poslodavca kad je to potrebno za obavljanje njihove funkcije .
( 3 ) U slučaju potrebe ubiranja sredstava solidarnosti , predstavnici radnika , koje Sindikat za to ovlasti , imaju pravo da ovu aktivnost obavljaju u odgovarajućim prostorijama ili pogonima poslodavca .
( 4 ) Predstavnicima Sindikata dozvoljeno je da ističu obaveštenja Sindikata u prostorijama poslodavca na mestima koja su pristupačna radnicima .
( 5 ) Predstavnicima Sindikata dozvoljava se da koriste najmanje dva časa mesečno u toku radnog vremena za sastanke u ustanovi i dva časa sedmično za ostale sindikalne aktivnosti .
( 6 ) Direktor ili predsednik organa upravljanja u vaspitno-obrazovnim ustanovama i ustanovama kulture obavezan je pozvati predsednika sindikalne organizacije na sednicu organa upravljanja sa utvrđenim dnevnim redom i materijalima za sednicu .
( 7 ) Direktori vaspitno-obrazovnih ustanova i ustanova kulture dužni su da predstavnicima Sindikata dozvole da radnicima dostavljaju informacije , biltene , publikacije , letke i druge dokumente Sindikata .
( 8 ) Direktori vaspitno-obrazovnih ustanova i ustanova kulture dužni su obezbediti slobodan pristup spoljnim sindikalnim predstavnicima u organizaciju sindikata organizovanu kod njega , s tim da te aktivnosti i posete budu ranije najavljene .
( 9 ) Aktivnosti sindikata vrše se tako da ne idu na štetu redovnog funkcionisanja poslodavca i radne discipline .
Član 69.
Poslodavac je dužan obezbediti obračun i uplatu sindikalne članarine obustavom iznosa članarine iz plata radnika - članova Sindikata , prilikom svake isplate plate , a prema odluci nadležnog organa Saveza sindikata Republike Srpske , uz pismenu saglasnost , odnosno sindikalnu pristupnicu radnika .
XI - Informisanje Radnika
Član 70.
( 1 ) Poslodavac je dužan informisati radnika o pravima , dužnostima i odgovornostima , a posebno iz Zakona o radu i Kolektivnog ugovora , platama , uslovima rada , načinu zaštite prava radnika , opštem stanju i perspektivi poslodavca i delatnosti , te planovima za budući razvoj , perspektivi radnog odnosa , uslovima rada i zaštite na radu .
( 2 ) Poslodavac je dužan da radnika obaveštava o svim aktivnostima koje se odnose na utvrđivanje prestanka potrebe za radom radnika , a svakog radnika lično da upozna sa mogućnostima za rešavanje njegovog radnopravnog statusa .
( 3 ) Sindikat ima pravo da zahteva od poslodavca i druge informacije bitne za ostvarivanje prava radnika .
XII - Posebne Odredbe
1. Ostvarivanje prava na štrajk
Član 71.
( 1 ) Poslodavac i Sindikat dužni su preduzeti sve mere s ciljem otklanjanja uzroka koji dovode do štrajka , a ako i pored preduzetih mera do štrajka dođe , organizuje se i vodi u skladu sa Zakonom o štrajku .
( 2 ) Pre donošenja konačne odluke o stupanju u štrajk , poslodavac i Sindikat obavezuju se da arbitražom pokušaju da reše nastali spor .
2. Zajednička komisija
Član 72.
( 1 ) Za tumačenje i praćenje primene ovog kolektivnog ugovora i za rešavanje spornih pitanja koja nastanu u sprovođenju Kolektivnog ugovora učesnici sporazumno formiraju komisiju od šest članova , od kojih svaka strana potpisnica ovog kolektivnog ugovora imenuje po tri predstavnika .
( 2 ) Komisija donosi zaključke konsenzusom .
XIII - Prelazne I Završne Odredbe
Član 73.
( 1 ) U slučaju spora o zaključivanju , primeni , izmeni ili dopuni , odnosno otkazivanju ovog kolektivnog ugovora primenjivaće se odredbe Zakona o radu i Odluke o utvrđivanju uvećanja plate , visine primanja po osnovu rada i visine pomoći radniku .
( 2 ) Učesnici u zaključivanju ovog kolektivnog ugovora mogu sporazumno da promene odredbe ovog kolektivnog ugovora .
( 3 ) Rešavanje nastalog spora učesnici u zaključivanju ovog kolektivnog ugovora mogu poveriti arbitraži .
( 4 ) Odluka arbitraže donosi se konsenzusom i obavezujuća je za strane u sporu .
Član 74.
( 1 ) Ovaj kolektivni ugovor zaključuje se na period od tri godine , a smatra se zaključenim kad ga u istovetnom tekstu potpišu njegovi učesnici .
( 2 ) Stupanjem na snagu ovog kolektivnog ugovora prestaje da važi Posebni kolektivni ugovor za zaposlene u oblasti obrazovanja i kulture Republike Srpske ( „ Službeni glasnik Republike Srpske “ , br. 70/16 i 97/18 ) .
( 3 ) Ovaj kolektivni ugovor stupa na snagu osmog dana od dana objavljivanja u „ Službenom glasniku Republike Srpske “ .
Ministarstvo prosvete i kulture Republike Srpske , ministar , Natalija Trivić , mr
Sindikat obrazovanja , nauke i kulture Republike Srpske , predsednik , Mr Dragan Gnjatić